Source: https://fgrp.eoldal.hu/cikkek/alapszabaly.html
Timestamp: 2019-12-10 05:01:05+00:00

Document:
Csatlakozz az FGRP tagjaihoz! - Alapszabály
Földművelők,- Gazdálkodók és az Új Élet Rendszerváltó pártja
A Földművelők,- Gazdálkodók, és az Új Élet Rendszerváltó Pártja alakuló Közgyűlése az egyesülési jogról, a közhasznú jogállásról, valamint a civil szervezetek működéséről és támogatásáról szóló 2011. évi CLXXV. törvény, illetőleg a 2013. évi V. törvény a Polgári Törvénykönyvről. 2013. évi CLXXVII. törvény a Polgári Törvénykönyvről szóló 2013. évi V. törvény alapján, valamint a pártok működéséről és gazdálkodásáról szóló 1989. évi XXXIII. törvény rendelkezéseire is figyelemmel a mai napon a párt Alapszabályát az alábbi tartalommal fogadta el:
A párt neve, székhelye és jogállása
(1) A párt neve: Földművelők,- Gazdálkodók, és az Új Élet Rendszerváltó Pártja
(2) A párt rövidített neve: Földművelők,- Gazdálkodók Rendszerváltó Pártja; (FGRP)
(3) A párt székhelye (egyben postai címe): 9330 Kapuvár, Belső utca 11. szám
(4) A párt alapításának ideje: 2014. augusztus 31.
(5) A párt működésének területe: Magyarország
(6) A párt elnöke (vezető tisztségviselője): Blazovich Tímea
alelnöke: Farkas Imre
elnökségi tag: Gulyás Zoltán
elnökségi tag: Dukai Zoltán
elnökségi tag Visi István Tamás
(7) A párt pecsétje: Téglalap alakú bélyegző négy sorral
(8) A párt jelvénye: színes alapon téglalap, bal felső sarokban földművelő munkások képe látható, jobb felső sarokban fiatalok (3 fő) háromszög alapban szerkesztve a jelvénybe, alsó részen magyar színű zászló (piros- fehér- zöld), bal oldali részen magyar címer, a zászlóban a Párt teljes neve olvasható. A piros részen a párt rövidítése (FGRP) olvasható.
(9) A párt tagjainak tagdíja: 300 forint / hó (összesen 3.600,- forint / év)
(8) A párt jogi személy.
A párt célja és tevékenysége
(1) A párt célja elsődlegesen: a konzervatív és szabadelvű, a nemzeti és európai értékek hiteles képviselete és terjesztése Magyarországon.
Szabad hazát, demokráciát akarunk! A nemzetek Európájának egyenrangú tagjaként együtt kívánunk működni a világ mindazon társadalmi és politikai erőivel, amelyek a keresztényi és az emberiség maradandó értékeit tiszteletben tartják.
Eszmeiségünkben a keresztény- konzervatív eszmeiség mellett elsődlegesen a magyar vidék, a termőföld hazai megművelőinek, tulajdonosainak társadalmi, gazdasági és politikai érdekeit kívánjuk képviselni.
Figyelemmel a XXI. század társadalmi igényeire, a társadalmi, gazdasági és politikai változásokra, mint keresztény- konzervatív nemzeti néppárt mindazon társadalmi csoportok érdekeiért is kiállunk, amelyek tevékenységükkel, munkájukkal, szellemi és művészi tevékenységükkel a haza javát és felemelkedését szolgálják. Fel kívánunk lépni minden olyan gazdasági és politikai erővel szemben, amely tevékenysége során, figyelmen kívül hagyja a haza, a nemzet többségének érdekét. A gazda felelősségével alakítjuk ki véleményünket, és döntéseinket.
A párt országos párt. Szervező munkájában figyelmet kíván fordítani az ország lakosságának valamennyi rétegére.
(2) A párt további célkitűzései:
a) az emberi és polgári szabadságjogok teljes tisztelete, az alkotmányos jogállam, a türelmes és tisztelettudó állampolgári magatartás támogatása;
b) az alkotmányos és intézményes demokrácia, a jogállam helyreállítása és védelme, együttműködésben az erre törekvő demokratikus erőkkel;
c) a szabad piac, a szabad vállalkozás, a szabad kereskedelem, az egyenlő esélyekkel folytatott szabad, de szabályozott verseny támogatása, feltételeinek megteremtése;
d) a magántulajdon, a szellemi tulajdon fokozott védelme;
e) a lelkiismereti és sajtószabadság helyreállítása és védelme;
f) a nemzeti összefogás, a kisközösségi szolidaritás, az öngondoskodás támogatása és terjesztése;
g) a kisméretű, szolgáltató, hatékony és tisztakezű, áttekinthető és becsületes állam kiépítésének eszmei és közpolitikai támogatása, a nyitott gazdaság és társadalom következetes képviselete;
h) az ésszerűség, a szakszerűség, a becsületes és kiszámítható kormányzati magatartás és működés helyreállítása és képviselete a gazdasági, jogi és kulturális életben;
i) a Kárpát-medence különböző államaiban élő magyar nemzetrészek tagjai gazdasági felemelkedésének, társadalmi, kulturális és politikai önrendelkezésének támogatása, alapvető jogainak védelme;
j) törekvés a békés együttélésre, történelmi megbékélésre, kölcsönösen előnyös együttműködésre a Kárpát-medence együttlakó nemzeteivel a kölcsönös megismerés, türelem és tisztelet alapján;
k) Magyarország euro-atlanti szövetségi viszonyrendszerének megerősítése, az európai értékek és együttműködés képviselete, az európai integráció támogatása, törekvés az euro-zónához való csatlakozásra a lehető legrövidebb időn belül;
l) törekvés új politikai kultúra meghonosítására Magyarországon.
Törekvésünk a társadalmi kiegyezés megteremtése egy küszöbértéken, mely demokratikus és felelősen politizáló politikai csoportosulás részére elfogadható. Saját politikai célkitűzéseinket a nemzeti alapérdek felett következetesen tagjaink érdekeinek megfelelően folytatjuk.
A párt céljainak megvalósítása érdekében többek között a következő konkrét feladatok elvégzését tartja szükségesnek: a feldolgozó ipar fejlesztését, a terményátvevő rendszer igazságosabb kiépítését, a termelő és a közvetlen környezetében lévő bolthálózatok közti kapcsolat kiépítését, a mezőgazdaság mellett az oktatás, az egészségügy és a Törvénykezés (Rendőrség) kiemelt kezelése, az emberek munkába való visszavezetése, munkahelyteremtés. Magyar feltalálók állami szintű támogatása és a találmányi rendszer újragondolása. A párt a működését segítő tudományos, ismeretterjesztő, kutatási, oktatási tevékenységet végző alapítványt hozhat létre.
(3) A párt a pártok működéséről és gazdálkodásáról szóló 1989. évi XXXIII. törvény rendelkezéseit magára nézve kötelezőnek ismeri el.
(1) A párt alapítója és tisztségviselője csak olyan személy lehet, aki az országgyűlési képviselők választásán vagy a helyi önkormányzati képviselők és polgármesterek választásán választható.
(2) A párt tagja az a természetes személy lehet, aki
a) tizenhatodik életévét betöltötte, és nem áll cselekvőképességet kizáró- vagy
korlátozó gondnokság alatt;
magyar állampolgár vagy Magyarországon letelepedett, illetőleg magyarországi tartózkodási engedéllyel rendelkező nem magyar állampolgár;
a jelen Alapszabályban foglalt célokat elfogadja, és tagfelvételi kérelmét az Elnökség jóváhagyja;
nem tagja más magyarországi pártnak;
vezető tisztségviselő az a nagykorú személy lehet, akinek cselekvőképességét a tevékenysége ellátásához szükséges körben nem korlátozták (2013. évi V. törvény 3:22 § (1) bekezdés);
nem lehet vezető tisztségviselő az, akit bűncselekmény elkövetése miatt jogerősen szabadságvesztés büntetésre ítéltek, amíg a büntetett előélethez fűződő hátrányos következmények alól nem mentesült (2013. évi V. törvény 3:22 § (4) bekezdés);
nem lehet vezető tisztségviselő az, akit e foglalkozástól jogerősen eltiltottak. Akit valamely foglalkozástól jogerős bírói ítélettel eltiltottak, az eltiltás hatálya alatt az ítéletben megjelölt tevékenységet folytató jogi személy vezető tisztségviselője nem lehet (2013. évi V. törvény 3:22 § (5) bekezdés);
az eltiltást kimondó határozatban megszabott időtartamig nem lehet vezető tisztségviselő az, akit eltiltottak a vezető tisztségviselői tevékenységtől (2013. évi V. törvény 3:22 § (6) bekezdés).
(3) A felvételt kérőnek írásban előterjesztett kérelmében nyilatkozatot kell tennie belépési szándékáról, továbbá arról, hogy a párt létesítő okiratát ismeri, és a párt alapszabályát, céljait, szellemiségét és értékrendjét magára nézve kötelezőnek fogadja el, valamint a létesítő okirat alapján a párt tagjait terhelő kötelezettségek teljesítését vállalja.
(4) A tag felvételével kapcsolatos döntés meghozatala az Elnökség hatáskörébe tartozik. A tag felvételének kérdésében az Elnökség a tag kérelme alapján, egyszerű szótöbbségi határozattal dönt, melyről a tagfelvételt kérőt írásban értesíti. A tagsági jogviszony a tagfelvételi kérelem Elnökség által történő elfogadásával jön létre. A tagsági okiratot az Elnök írja alá.
(5) A pártba való be- és kilépés önkéntes. A párt Elnöksége köteles a tagokról naprakész nyilvántartást vezetni.
(2013. évi V. törvény 3:68-70. §)
(6) A tagság megszűnik:
a tagsági jogviszony párt általi felmondásával,
ha a párt jogutód nélkül megszűnik.
(7) Kilépési szándékát a tag köteles írásban bejelenteni az Elnökséghez. A kilépés az Elnökség részére történt bejelentéssel egyező időpontban (a bejelentés átvételének napján) hatályos. A kilépés bejelentésével a tagsági viszony automatikusan megszűnik, arról az Elnökségnek külön döntést hoznia nem kell. A kilépés nem köthető feltételhez.
(8) A tagot a tagnyilvántartásból ki kell emelni (amelyet az Elnökség rendel el):
kilépése;
a tagsági jogviszony párt általi felmondása;
kizárása;
legalább hat hónapot elérő tagdíjhátralék miatt a tag tagsági viszonya 30 napos határidővel a Közgyűlés döntése alapján felmondható akkor, ha az Elnökség a felmondás alkalmazása előtt írásban, igazolható módon felhívta a tagot – 6 hónapos határidővel – a tagdíjhátralék megfizetésére és a fizetési határidő eredménytelenül telt el;
ha olyan körülmény következik be, ami miatt az adott személy taggá válásának a feltételei megszűnnek.
(9) Az Elnökség (az általa lefolytatott fegyelmi eljárás után) határozattal a 3. § (12) bekezdésében meghatározott fegyelmi büntetést – így végső soron kizárást - alkalmazhat azzal a párttaggal szemben, aki jogszabályt, a párt alapszabályát vagy közgyűlési határozatát súlyosan vagy ismételten megszegi, így különösen
valamely, a párttagságból eredő kötelezettségét ismételten vagy súlyosan megszegő magatartást tanúsít, vagy olyan cselekményt követ el, amely a párt hátrányos megítélésére, avagy a pártba vetett bizalom megingatására alkalmas;
olyan magatartást tanúsít, mellyel a párt céljainak megvalósítását veszélyezteti;
a párt vagyonát szándékosan vagy súlyos gondatlansággal megkárosítja és ezzel a pártnak vagyoni vagy egyéb hátrányt okoz;
szándékos bűncselekményt követ el, és ezért őt a bíróság jogerősen elítéli.
(10) Kizárásra irányuló indítványt a párt bármely tagja tehet. Az indítványt az Elnökségnél kell előterjeszteni írásban, indokolással ellátva. Az Elnökség egyszerű szótöbbségi határozattal dönt a fegyelmi eljárás megindításáról vagy megtagadásáról, illetve az esetleges megszüntetéséről. Az Elnökség ezen döntéseiről a fegyelmi eljárás alá vont személyt és a fegyelmi eljárás kezdeményezőjét írásban értesíti.
(11) A fegyelmi eljárást az Elnökség – az indítvány beérkezésétől számított 60 napon belül – folytatja le. A fegyelmi eljárás során az Elnökség fegyelmi tárgyalást tart, amin a fegyelmi eljárás alá vont tagot meghallgatja, egyúttal részére lehetőséget biztosít védekezésének, indítványainak, az enyhítő vagy mentő körülmények előterjesztésére.
A fegyelmi tárgyalás helyét és időpontját írásban kell közölni az érintett taggal úgy, hogy a tárgyalási időköz legalább nyolc nap legyen.
Fegyelmi ügyben az érintett tag távollétében döntés csak akkor hozható, ha a fegyelmi tárgyalásra szóló értesítést igazolhatóan átvette és távolmaradását írásban nem mentette ki.
(12) Az Elnökség a következő fegyelmi büntetéseket alkalmazhatja:
párttisztségből visszahívás (menesztés),
Az Elnökség fegyelmi kérdésben legalább 3 (három) elnökségi tag egyetértő szavazatával dönt (3 tag jelenléte esetén fegyelmi kérdésben csak egyhangú határozat hozható).
(13) Az Elnökség fegyelmi határozatával szemben a fegyelmi eljárás alá vont tag (fegyelmi büntetés kiszabása esetén), illetőleg a fegyelmi eljárás kezdeményezője (az eljárás megtagadása vagy megszüntetése esetén) a határozat kézhezvételétől számított 15 napon belül fellebbezéssel élhet a párt Közgyűléséhez. A fellebbezést az Elnökségnél kell írásban vagy jegyzőkönyvbe mondással előterjeszteni, és azt a soron következő Közgyűlés napirendjére kell tűzni. A Közgyűlés az Elnökség fegyelmi határozatát helybenhagyja vagy megváltoztatja. Kérése esetén az érintett tagot a döntéshozatal előtt, a Közgyűlésen is meg kell hallgatni. Fellebbezés esetén az Elnökség fegyelmi határozatát nem lehet végrehajtani. A Közgyűlés fegyelmi kérdésben határozattal, a jelenlévő, szavazati joggal rendelkező tagok legalább kétharmados szavazat-többséggel dönt.
(14) A Közgyűlés fegyelmi ügyben hozott határozatát az érintett tag – a tudomására jutástól számított 30 napon belül – a bíróság előtt megtámadhatja.
(15) Akinek a tagsága kilépéssel, kizárással, illetve felmondással szűnt meg, csak új tagként, új tagfelvételi eljárás keretében vehető fel a pártba. Az újbóli tagfelvételre csak akkor kerülhet sor, ha a kizárás, vagy a felmondás oka már megszűnt. Akinek a tagsága kizárás miatt szűnt meg, újbóli tagfelvételi kérelmet legkorábban a kizárás jogerőre emelkedését követően két év elteltével terjeszthet elő.
Tiszteletbeli és pártoló tagság
(16) Az Elnökség egyszerű többségi döntéssel hozott határozattal tiszteletbeli tagnak kérhet fel olyan természetes személyeket, akiket arra érdemesnek tart. A tiszteletbeli tagság annak a jelölt általi írásbeli elfogadásával jön létre. A tiszteletbeli tagság a pártban tagsági jogokat és kötelezettségeket nem keletkeztet azzal a kivétellel, hogy a tiszteletbeli tag is jogosult a Közgyűlésen részt venni, felszólalni, véleményét az adott kérdéssel összefüggésben kinyilvánítani és javaslatot tenni, valamint egyben köteles az Alapszabály rendelkezéseit betartani és a párt érdekeivel összhangban tevékenykedni. A tiszteletbeli tagság nem jár tagdíjfizetési kötelezettséggel.
(17) A párt pártoló tagságot szervezhet. Pártoló tagként felvehető az, aki a belépési nyilatkozatban elfogadja a párt Alapszabályát és vállalja a párt célkitűzéseinek erkölcsi és anyagi támogatását. Az Elnökség a pártoló tagok felvételéről is egyszerű szótöbbséggel dönt. A pártoló tagsági viszony a pártban tagsági jogokat és kötelezettségeket nem keletkeztet azzal a kivétellel, hogy a pártoló tag is jogosult a Közgyűlésen részt venni, felszólalni, véleményét az adott kérdéssel összefüggésben kinyilvánítani és javaslatot tenni. A pártoló tagság – a pártoló tag által vállalt anyagi támogatás nyújtása ellenére – nem jár tagdíjfizetési kötelezettséggel.
(18) A párt Alapszabályában a továbbiakban mindazon rendelkezéseknél, ahol a "tag" kifejezés szerepel, csupán a párt rendes tagjait kell érteni, a tiszteletbeli tagokra és a pártoló tagokra vonatkozó eltérő rendelkezések mindig pontosan tartalmazzák a "tiszteletbeli tag", „pártoló tag” kifejezést.
(19) A tiszteletbeli tagi címet a Közgyűlés a jelenlévő, szavazati joggal rendelkező tagok egyszerű szavazat-többségével meghozott határozattal jogosult megvonni abban az esetben, ha a tiszteletbeli tag a párt céljával, szellemiségével, értékrendjével vagy az Alapszabállyal össze nem egyeztethető magatartást tanúsít.
(20) A pártoló tagi címet a Közgyűlés a jelenlévő, szavazati joggal rendelkező tagok egyszerű szavazat-többségével meghozott határozattal jogosult megvonni abban az esetben, ha a pártoló tag az írásban vállalt vagyoni hozzájárulásának teljesítését hat hónapnál hosszabb időn át elmulasztja..
(21) A párt tagja jogosult:
személyesen részt venni a párt tevékenységében;
a Közgyűlésen a többi taggal egyenlő szavazati joggal részt venni, felszólalni, véleményét kifejteni, szavazati jogát személyesen gyakorolni;
a Közgyűlés napirendjére, napirendi pontjához javaslatot tenni;
ha a törvényben foglalt feltételeknek eleget tesz – a párt bármely tisztségére választható;
igénybe venni a pártnak a tagok részére biztosított szolgáltatásait;
tájékoztatást kapni a párt bármely szervezetének, testületének működéséről, döntéseiről.
(22) A párt tagja köteles:
a párt Alapszabályát és belső szabályzatait, valamint a párt szervei által hozott határozatokat megtartani;
a párt célját és szellemiségét, értékrendjét tiszteletben tartani, azokat nem veszélyeztetve tevékenykedni;
a párt Közgyűlésének és Elnökségének a tagokra nézve kötelező határozatai szerint eljárni;
a 300,- forint/hó (3.600,- forint/év) összegű – egyébként az Elnökség által évente meghatározott mértékű - tagdíjat minden hónap utolsó napjáig – a párt bankszámlájára történő átutalással, vagy a pénztárba történő befizetéssel megfizetni;
a pártoló tag a belépését követő 30 napon belül köteles teljesíteni vagyoni hozzájárulását (vállalását);
a párt részére tett vállalásait (anyagi támogatás, önkéntes munka) teljesíteni;
a pártban vállalt megbízatásokkal összefüggő feladatait teljesíteni;
a párt vagyonát megóvni.
(23) Amennyiben a jelen Alapszabály eltérően nem rendelkezik, a párt valamennyi tagja egyenlő jogokkal és kötelezettségekkel rendelkezik.
(1) A párt legfőbb szerve a Közgyűlés, amely a tagok összessége.
(2) A párt ügyintéző és képviseleti teendőit, illetve a napi ügyviteli feladatokat a párt ügyintéző képviselő szerve, az Elnökség irányítja és látja el.
(3) A párt vezető tisztségviselői: az elnökségi tagok, valamint közöttük az Elnök és az Alelnök.
(1) A párt legfőbb szerve a Közgyűlés, amelyet évente legalább egy alkalommal össze kell hívni. Az Elnök az Elnökség egyszerű szótöbbséggel hozott határozata alapján a Közgyűlést egyéb alkalmakkor is jogosult összehívni, továbbá köteles azt összehívni, ha azt a bíróság elrendeli, vagy ha a tagok legalább egyharmada – az ok és a cél megjelölésével – írásban kéri. (2013. évi V. törvény 3:71 § (1) bekezdés d), és e) pontjában foglaltak szerint).
az éves költségvetés meghatározása, a bevételi fő összegének és a kiadások költséghelyenkénti előirányzatának megállapítása;
a párt éves számviteli beszámolójának elfogadása;
fegyelmi ügyben döntés, így a párt tagjainak sorából történő kizárás;
a tiszteletbeli tagi, pártoló tagi cím visszavonása;
az Elnökség tagjai, az Elnök, az Alelnök megválasztása;
az Elnökség tagjai, az Elnök, az Alelnök visszahívása;
döntés az Elnökség beszámolójának elfogadásáról;
a Szervezeti és Működési Szabályzat és a Pénzügyi és Gazdálkodási Szabályzat elfogadása, módosítása;
a párt megalakulása évében a rendszeres tagsági díj összegének és esedékességének meghatározása;
döntés a párt (országgyűlési, európai parlamenti, önkormányzati) választási programjáról;
döntés a párt által esetlegesen jelölt közjogi tisztségviselők (miniszterelnök, köztársasági elnök, más választott közjogi tisztségviselők) személyéről;
döntés a párt országos választási listájáról, egyéni képviselőjelöltjeinek személyéről;
döntés esetleges választási együttműködésről, kormányzati szerepvállalásról, koalíciókötésről;
a párt más párttal történő egyesülésének, feloszlásának, szétválásának kimondása.
(3) A Közgyűlést az Elnökség, annak nevében az Elnök hívja össze valamennyi regisztrált tag előzetes írásbeli – meghívó - értesítésével. A meghívót a tagoknak a tervezett időpontot megelőzően legalább 15 naptári nappal meg kell küldeni, a napirendi pontok, valamint a határozatképtelenség esetén megtartandó esetleges megismételt Közgyűlés helyének és időpontjának pontos megjelölésével.
A közgyűlés helyét, idejét, valamint annak napirendjét az Elnökség állapítja meg témakörönként olyan részletességgel, hogy az alkalmas legyen álláspont kialakítására.
(4) A Közgyűlés akkor határozatképes, ha a szavazásra jogosult tagok több mint a fele (50 % + 1 (egy) fő) jelen van. A határozatképtelenség miatt megismételt Közgyűlés az eredeti meghívóban rögzített napirendi pontok tekintetében a jelenlévők számától függetlenül határozatképes abban az esetben, ha a távolmaradás jogkövetkezményeire a tagok figyelmét a meghívóban kifejezetten felhívták.
(5) A Közgyűlés hatáskörébe tartozó ügyekben határozatait a jelenlévő, szavazati joggal rendelkező tagok egyszerű szótöbbségével hozza, kivéve az 5. § (2) bekezdésének a) és d) pontjaiban írt döntéseket, ahol a jelenlévő, szavazati joggal rendelkező tagok minősített többségének (legalább kétharmadának) igenlő szavazata szükséges. Tagkizárásra vonatkozó döntés meghozatalakor a kizárni szándékozott tag a szavazati jogát nem gyakorolhatja. A párt más párttal való egyesüléséről, feloszlásáról, beolvadásról a Közgyűlés csak akkor határozhat, ha azon a tagok több mint fele részt vesz.
a) akit a határozat kötelezettség vagy felelősség alól mentesít vagy a párt terhére másfajta
d) akinek olyan hozzátartozója érdekelt a döntésben, aki a pártnak nem tagja vagy alapítója;
(6) A Közgyűlés a költségvetés és az éves számviteli beszámoló elfogadásáról szóló határozatát az általános szabályok szerint, azaz a jelenlévő, szavazati joggal rendelkező tagok egyszerű szótöbbségével, nyílt szavazáson hozza.
(7) A közgyűlésről jegyzőkönyv készül, amelyet a közgyűlésen megválasztott levezető elnök és jegyzőkönyvvezető ír alá és kettő tag aláírásával hitelesít.
A levezető elnök, a jegyzőkönyv-vezető és a jegyzőkönyvet hitelesítő két tag, továbbá a 3 fő szavazatszámláló személyének megválasztásáról a Közgyűlés az ülés megkezdésekor – nyomban - a jelenlévő, szavazati joggal rendelkező tagok egyszerű szótöbbségével határoz.
A jegyzőkönyvben fel kell tüntetni, hogy az adott döntést egyszerű, minősített többségi, vagy egyhangú, illetve titkos vagy nyílt szavazással hozta meg a Közgyűlés. A jegyzőkönyvből legyen megállapítható a határozatképesség, a Közgyűlés döntésének tartalma, időpontja, hatálya, valamint a döntést támogatók és ellenzők (tartózkodók) számaránya. A jegyzőkönyvet és a nyilvántartást, mint a határozatok nyilvántartását szolgáló okiratot, lefűzve és sorszámozva kell a Párt iratai között megőrizni. Folyamatos kezelését a Párt Elnöksége vagy az általa megbízott tag látja el.
(9) A közgyűlési határozatot az érintettekkel az átvételt igazolható módon – 15 napon belül – közölni kell (ajánlott, tértivevényes postai küldeményként, a kimenő iratból egy eredeti példányt a párt iktatásában elhelyezve). Az Elnök köteles a Közgyűlés által meghozott határozatokat a Határozatok Könyvébe behelyezni. A Határozatok Könyve oly módon tartalmazza a határozatokat, hogy abból a Közgyűlés döntésének tartalma, időpontja és hatálya, illetve a döntést támogatók és ellenzők számaránya megállapítható.
A Közgyűlés határozatait az elnök - az üléstől számított 15 napon belül - az érintetteknek postai úton írásban megküldi, a Párt internetes honlapján pedig a nyilvánosság számára elérhetővé teszi.
(1) A párt képviseleti és ügyintéző, egyúttal vezető szerve az 5 (öt) tagú Elnökség, amelynek tagjait a Közgyűlés egyszerű többséggel, titkos szavazással két év időtartamra választja. Az Elnökség a feladatait az alapszabály előírásai, valamint a Közgyűlés határozatai szabják meg. Tevékenységéről köteles a Közgyűlésnek beszámolni. Az Elnökség 1 (egy) fő elnökből, 1 (egy) fő alelnökből és 3 (három) fő elnökségi tagból áll.
(2) Az Elnökség szükség szerint, de legalább negyedévente tart ülést. Az elnökségi ülést az Elnök hívja össze valamennyi elnökségi tag előzetes írásbeli értesítésével. A meghívót az elnökségi tagoknak a tervezett időpontot megelőzően legalább nyolc naptári nappal (sürgős döntést igénylő esetben legalább három naptári nappal) meg kell küldeni, a napirendi pontok pontos megjelölésével. Ha az Elnök megbízatása bármely okból megszűnik, az elnökséget bármely elnökségi tag összehívhatja.
(3) Az Elnökség ülése határozatképes, ha azon az elnökségi tagok több mint fele – azaz legalább 3 (három) tag – jelen van. Az elnökségi ülésén az Elnökség tagjai és az Elnökség által (állandó vagy esetei jelleggel) meghívottak vehetnek részt. Az Elnök – indokolt esetben – zárt ülést rendelhet el. Az ülésekről az 5. § (7) bekezdés - franciajele szerint felvett jegyzőkönyv készül, melyet két elnökségi tag (mint jegyzőkönyv-hitelesítő) és a jegyzőkönyv vezetője aláírásukkal látnak el.
(4) Az Elnökség határozatait nyílt szavazással, egyszerű szótöbbséggel hozza meg. A határozatot az érintettekkel az átvételt igazolható módon – 15 napon belül – közölni kell (ajánlott, tértivevényes postai küldeményként, a kimenő iratból egy eredeti példányt a párt iktatásában elhelyezve).
(5) Az Elnökség rendkívüli ülését kell összehívni, ha az Elnök vagy legalább 2 (két) elnökségi tag az ok és cél megjelölésével ezt indítványozza.
a párt tagjaira kötelező határozatok meghozatala;
a párt tevékenysége körében nyilatkozatok tétele;
az Elnökség ügyrendjének és munkatervének elfogadása;
a költségvetés és a számviteli beszámoló, továbbá az Elnökség tevékenységéről szóló éves beszámoló tervezetének elkészítése és jóváhagyás céljából a Közgyűlés elé terjesztése;
fegyelmi ügyben történő döntés;
az Elnök utasítása a Közgyűlés összehívására;
a Szervezeti és Működési Szabályzat és a Pénzügyi és Gazdálkodási Szabályzat előkészítése és jóváhagyás céljából a Közgyűlés elé terjesztése;
a párt eredményes működéséhez szükséges feltételek megteremtése;
a párt megalakulását követő évtől a rendszeres tagdíj mértékének, valamint a pártoló tagok anyagi hozzájárulására vonatkozó irányelveknek a meghatározása;
döntés a párt hivatali szervezetének kialakításáról, vezetőinek kinevezéséről;
a párt vagyona feletti tulajdonosi jogkör gyakorlása, annak kezelése;
döntés a párton belül szakmai kabinetek, munkacsoportok felállításáról;
előkészítés és javaslattétel a Közgyűlésnek a párt (országgyűlési, európai parlamenti, önkormányzati) választási programjára;
javaslattétel a Közgyűlésnek a párt által esetlegesen jelölt közjogi tisztségviselők, illetőleg a képviselőjelöltek személyére;
képviselőjelölt kiesése esetén döntés a képviselőjelölt személyéről – ha a Közgyűlés összehívására nincs mód;
politikai megállapodás előkészítése és javaslattétel a Közgyűlésnek esetleges választási együttműködésről, kormányzati szerepvállalásról, koalíciókötésről;
(7) A Közgyűlés általi visszahívás esetén túl megszűnik az elnökségi tagság a tag halálával, lemondásával, a megbízatás határozott idejének leteltével, illetőleg törvényben meghatározott ok bekövetkezte esetén is, amely esetekben a Közgyűlés új elnökségi tagot (tagokat) választ. Az időközben választott új elnökségi tag megbízatása a már hivatalban lévő elnökségi tagok mandátumával egyező időpontig szól. Abban az esetben, ha az Elnökség létszáma 3 (három) fő alá csökken, új elnökségi tag (tagok) megválasztásának céljából – 30 napon belül – rendkívüli közgyűlést kell összehívni.
(8) Az Elnökség tagját csak akkor lehet visszahívni, ha az új elnökségi tagot egyidejűleg megnevezik. A két kérdésről egyszerre kell határozni. Az Elnökség valamely tagjának visszahívásáról a Közgyűlés a tagok legalább egyharmadának indítványára határozhat, ha az Elnökség tagja a párt céljaival ellentétes, azokat súlyosan veszélyeztető tevékenységet folytat.
(9) A lemondást az Elnökség ülésén kell bejelenteni, és jegyzőkönyvben rögzíteni, vagy a lemondást írásban, igazolható módon kell közölni az Elnökséggel.
(10) Az Elnök köteles az Elnökség által meghozott határozatokat a Határozatok Könyvébe bevezetni. A Határozatok Könyve oly módon tartalmazza a határozatokat, hogy abból az Elnökség döntésének tartalma, időpontja és hatálya, illetve a döntést támogatók és ellenzők számaránya és személye megállapítható.
Az elnökség határozatait az elnök - az üléstől számított 15 napon belül - az érintetteknek írásban postai úton megküldi, a Párt internetes honlapján pedig a nyilvánosság számára elérhetővé teszi.
(11) Az Elnökség ügyrendjét egyebekben maga állapítja meg.
(1) Az Elnök (első vezető tisztségviselő) 2013. évi V. törvény 3:5. § e) és f) pontja szerint a Közgyűlés által egyszerű többséggel, titkos szavazással két év időtartamra választott vezető tisztségviselő, aki a párt szervezetének képviseletre önállóan jogosult vezetője. Az Elnök helyettesítésére (az Elnök kijelölése alapján vagy akadályoztatása esetén) a Közgyűlés által egyszerű többséggel, titkos szavazással két évre választott Alelnök jogosult.
a párt hivatali szervezetének kialakítása és vezetése;
a munkáltatói jogok gyakorlása a párt munkavállalói felett;
a Közgyűlés és az Elnökség határozatainak végrehajtatása;
a párt képviselete harmadik személyek felé és hatóságok, illetőleg bíróság előtt, hivatalos eljárásokban;
a párt pénzeszközeinek kezelése, ennek keretében utalványozási jogkört gyakorol;
a párt iratainak, bevételi és kiadási bizonylatainak kezelése;
a tagnyilvántartás kezelése;
a párt Közgyűlése és az Elnökség határozatairól olyan nyilvántartás vezetése, amelyből a döntés tartalma, időpontja és hatálya, illetve a döntést támogatók és ellenzők számaránya megállapítható;
az éves beszámoló tervezetének előkészítése és először megvitatás céljából az Elnökség, majd jóváhagyás céljából a Közgyűlés elé terjesztése;
a Közgyűlés és az Elnökség határozatainak az Alapszabályban megjelölt módon az érintettekkel történő közlése a 6.§ (10) bekezdés 3. mondata szerint.
(3) Az Alelnök:
ellátja az Elnök által rábízott feladatokat;
az Elnök akadályoztatása esetén teljes jogkörben képviseli a pártot és ellátja az elnöki teendőket;
az Elnök munkáját segítve rendszeresen és tevékenyen vesz részt a párt feladatainak meghatározásában és megvalósításában, így a határozatok előkészítésében és meghozatalában, a Közgyűlés és az Elnökség határozatainak, utasításainak végrehajtásában, illetőleg a végrehajtásának ellenőrzésében.
A Párt működése és gazdálkodása
(1) A párt a nyilvántartásba vételével jön létre. A párt a tevékenységét a nyilvántartásba vételről szóló határozat jogerőre emelkedésének napján kezdheti meg.
(2) A párt elsődlegesen gazdasági-vállalkozási tevékenységet nem folytat, ilyen tevékenységet csak a céljai megvalósításának előmozdítása érdekében, kiegészítő jelleggel végez.
(3) A párt a költségeinek fedezése és vagyonának gyarapítása érdekében a következő gazdálkodó tevékenységeket folytathatja:
politikai céljainak és tevékenységének megismertetése érdekében kiadványokat jelentethet meg és terjeszthet, a pártot szimbolizáló jelvényeket és más ilyen célú tárgyakat árusíthat, és pártrendezvényeket szervezhet;
a tulajdonában álló ingatlanokat és ingókat díj ellenében hasznosíthatja és elidegenítheti.
(4) A párt a vagyonával – éves költségvetés alapján – önállóan gazdálkodik, tartozásaiért saját vagyonával felel. A tagok – a tagdíj megfizetésén túl – a párt tartozásaiért saját vagyonukkal nem felelnek.
(5) A párt vagyona a tagok által fizetett díjakból, a központi költségvetésből juttatott támogatásból, az állam által a pártok működéséről és gazdálkodásáról szóló 1989. évi XXXIII. törvény alapján ingyenesen átadott ingatlanokból, jogi személyek, jogi személyiséggel nem rendelkező gazdasági társaságok és magánszemélyek vagyoni hozzájárulásaiból, végintézkedés alapján magánszemélyek hagyatékából, a pártnak a jelen Alapszabály 8. §-a (3) bekezdésében meghatározott gazdálkodó tevékenységéből, illetőleg a párt által alapított vállalat és egyszemélyes korlátolt felelősségű társaság adózott nyereségéből képződik. A párt a pénzeszközeit — részvényvásárlás kivételével — értékpapírba fektetheti.
(6) A párt részére — a központi költségvetésből juttatott normatív támogatástól eltekintve — költségvetési szerv, továbbá állami vállalat, állami részvétellel működő gazdasági társaság, közvetlen költségvetési támogatásban vagy költségvetési szervi támogatásban részesülő alapítvány vagyoni hozzájárulást nem adhat, a párt költségvetési szervtől, továbbá állami vállalattól, állami részvétellel működő gazdasági társaságtól, közvetlen költségvetési támogatásban vagy költségvetési szervi támogatásban részesülő alapítványtól vagyoni hozzájárulást nem fogadhat el. A párt vagyoni hozzájárulást más államtól nem fogadhat el, továbbá névtelen adományt sem fogadhat el. Ha a vagyoni hozzájárulást nem pénzben nyújtották, köteles annak értékeléséről (értékének meghatározásáról) gondoskodni.
(7) A tagdíj összegét, esedékességét, valamint befizetésének módját a párt alakulásának évében a Közgyűlés, a következő évtől az Elnökség határozza meg. A tagok tagdíj-befizetéseiről az Elnökség a tagnyilvántartáshoz kapcsolódó nyilvántartást vezet.
(8) A párt köteles minden év április 30-áig az előző évi gazdálkodásáról szóló beszámolót (zárszámadást) a Magyar Közlönyben, valamint saját honlapján is a pártok működéséről és gazdálkodásáról szóló 1989. évi XXXIII. törvény 1. számú mellékletében meghatározott minta szerint közzétenni.
(9) A pénzügyi kimutatásban az egy naptári év alatt adott, ötszázezer forintot meghaladó hozzájárulásokat, illetve a százezer forintnak megfelelő értéket meghaladó külföldről származó hozzájárulásokat — a hozzájárulást adó megnevezésével és az összeg megjelölésével — külön kell feltüntetni.
(10) A párt gazdálkodása törvényességének ellenőrzésére az Állami Számvevőszék jogosult.
A párt képviselete
(1) A pártot az Elnök önállóan képviseli.
(2) A párt bankszámlája felett az Elnök önállóan jogosult rendelkezni.
A párt Szervezeti és Működési Szabályzata
(1) A párt működését, az Elnökség, a tisztségviselők, a szakmai kabinetek, munkacsoportok feladatait érintő – az Alapszabályban részletesen nem rögzített – alapvető feladatokat Szervezeti és Működési Szabályzatban (továbbiakban: SzMSz) kell meghatározni.
(2) Az SzMSz-t az Elnökség állítja össze és készíti elő, majd jóváhagyásra beterjeszti a soron következő Közgyűlésnek.
(3) Az SzMSz nem állhat ellentétben a párt Alapszabályával.
(4) Az Elnökség szervezeti és működési rendjét külön ügyrendben kell rögzíteni, melyet az Elnök készít elő, és az Elnökség hagy jóvá.
(1) A párt jogutóddal szűnik meg, ha:
más párttal összeolvad,
más pártba beleolvad, vagy
több pártra válik külön
(1a) A párt jogutód nélkül szűnik meg, ha
a bíróság megszünteti, vagy
a bíróság megállapítja megszűnését
(2) A bíróság az ügyészség indítványára megállapítja a párt megszűnését, ha az tevékenységével felhagy, és vagyonáról nem rendelkezik. A bíróság az ügyészség indítványára — a párt egyesületként való további működésének érintetlenül hagyásával — megállapítja a párt működésének megszűnését, ha a párt egymást követő két általános országgyűlési képviselői választáson nem állít jelöltet.
(3) A bíróság a párt feloszlása esetén a nyilvántartásból a pártot akkor törli, ha a párt a gazdálkodásra vonatkozó iratait átadta, igazolja a hitelezők kielégítését és az alapítvány nyilvántartásba vételét, vagy azt a tényt, hogy a hitelezők kielégítése után vagyona nem maradt, vagy, hogy fennmaradó vagyonát az Országgyűlés által erre a célra létrehozott alapítvány tulajdonába adta.
(4) Ha a párt a jelen § (1) bekezdésének a) vagy b) pontjában foglaltaknak megfelelően szűnik meg, vagyona a jogutód párt tulajdonába kerül. Szétválás esetén a vagyon megosztásának arányát és módját a párt határozza meg.
(1) A jelen Alapszabályban nem szabályozott kérdésekben az egyesülési jogról, a közhasznú jogállásról, valamint a civil szervezetek működéséről és támogatásáról szóló 2011. évi CLXXV. törvény, illetőleg a 2011. évi CLXXV. törvény, illetőleg a 2013. évi V. törvény a Polgári Törvénykönyvről. 2013. évi CLXXVII. törvény a Polgári Törvénykönyvről szóló 2013. évi V. törvény alapján, valamint a pártok működéséről és gazdálkodásáról szóló 1989. évi XXXIII. törvény, illetőleg a további vonatkozó hatályos jogszabályok rendelkezései megfelelően irányadók.
(2) A párt szervei által hozott jog- vagy alapszabálysértő határozat megsemmisítése iránt bármely tag – a pártoló vagy a tiszteletbeli tag csak érintettsége esetén –, a határozat tudomására jutásától számított 30 (harminc) napos jogvesztő határidőben pert indíthat.
A perindítás a határozat végrehajtását nem gátolja, a bíróság azonban indokolt esetben – a tag kérelmére – a határozat végrehajtását felfüggesztheti. A per a törvényszék hatáskörébe tartozik. A párt tagja a párt szervei által hozott határozat ellen csak az egyesülési jogról, a közhasznú jogállásról, valamint a civil szervezetek működéséről és támogatásáról szóló 2011. évi CLXXV. törvény és a Polgári törvénykönyv egyesületekre vonatkozó rendelkezései, vagy a pártok működéséről és gazdálkodásáról szóló 1989. évi XXXIII. törvény megsértése esetén indíthat pert.
(3) A párt törvénysértése esetén az ügyész keresetet indít a párt ellen.
(4) A párt Alapszabályát az alapító tagok a Kapuváron 2014. évi november hónap 25. napján tartott Közgyűlésen egyhangú határozattal jóváhagyták.
(5) A párt Alapszabályát az Elnök a nyilvántartásba vétel iránti kérelemmel és a szükséges mellékletekkel együtt a Győri Törvényszékhez nyújtja be.
Kelt: Kapuvár, 2014. évi november hónap 25. napján
06-30/608-82-15
fgrpelnok@gmail.com

References: bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság